HILLERØD: En kvinde og hendes 13-årige datter fik sig noget af en overraskelse, da de opdagede en ung mand som hang på hovedet i et træ, mens han onanerede iført en gul trafikvest.

En kvinde og hendes 13-årige datter var mandag ved 13-tiden udsat for en blufærdighedskrænkelse af en noget usædvanlig slags.

På Frydenborgvej udfor nr. 13 opdagede moderen og datteren en ung mand, som hang i et træ med hovedet nedad.

Han havde tilligemed trukket bukserne ned, eller måske rettere op i dette tilfælde, mens han onanerede iført en selvlysende trafikvest.

Kvinden tog et billede af manden i den noget aparte situation, og fik kontaktet politiet med det samme.

Den 18-årige mand blev kort efter anholdt og sigtet for blufærdighedskrænkelse.

Den sigtede 18-årige mand bor i Hillerød, og er udviklingshæmmet hvilket formentlig forklarer den noget specielle opførsel.